РЕПУБЛИКА БЪЛГАРИЯ
Министерство на образованието и науката
Регионално управление на образованието - Варна


ИНФОРМАЦИЯ
ЗА УЧЕНИЦИТЕ, КОИТО ЩЕ СЕ ЯВЯВАТ НА
НАЦИОНАЛНО ВЪНШНО ОЦЕНЯВАНЕ VІІ КЛАС ЗА
УЧЕБНА 2025/2026 ГОДИНА ЗА ПРИЕМ СЛЕД ЗАВЪРШЕНО ОСНОВНО ОБРАЗОВАНИЕ ЗА УЧЕБНАТА 2026/2027 ГОДИНА 

                УВАЖАЕМИ УЧЕНИЦИ,
                Във връзка с  провеждането на националното външно оценяване в края на VІІ клас  Ви информирам следното:
1. Национално външно оценяване се провежда при спазване на изискванията на нормативната база:
· Закон за предучилищното и училищното образование;
· Наредба № 10 от 01.09.2016 г. за организация на дейностите в училищното образование;
· Наредба № 11 за оценяване на резултатите от обучението на учениците;
· Други документи.

ДАТИ ЗА ПРОВЕЖДАНЕ НА ИЗПИТИТЕ ОТ НАЦИОНАЛНО ВЪНШНО ОЦЕНЯВАНЕ ЗА VІІ КЛАС ПРЕЗ УЧЕБНАТА 2025/2026 ГОДИНА
	№
	Изпит по учебен предмет
	Дата на провеждане на изпита
	Начало на изпита – 1 част
	Времетр.
 на  1 част
	Времетр. на 1 част - СОП
	Начало на изпита – 2 част
	Времетр.
 на 2 част
	Времетр. на 2 част - СОП

	1
	Български език и литература
	17.06.2026 г.
	9,00 часа
	75 мин.
	+ до 40 мин.
	10,15 часа
	90 мин.
	+ до 50 мин.

	2
	Математика
	19.06.2026 г.
	9,00 часа
	90 мин.
	+ до 50 мин.
	10,30 часа
	90 мин.
	+ до 50 мин.

	3
	Чужд език – АЕ
	22.06.2026 г.
	9,00 часа
	60 мин.
	+ до 40 мин.
	-
	        - 
	        -




                  Датата за провеждане на съответния изпит е съгласно Заповед № РД09-2074/26.08.2025 г.  на министъра на образованието и науката, изменена и допълнена със Заповед № РД09-545/11.02.2026 г. на министъра на образованието и науката.
                   За провеждане на изпитите в сайта на МОН, в рубриката Общо образование /НВО 7 клас са публикувани: 
· Модел на НВО по български език и литература в VII клас за учебната 2025-2026 година (публ. 12.09.2025 г.)
· Модел на националното външно оценяване по математика в края на VII клас за учебната 2025 – 2026 година (публ. 12.02.2026 г.)
· Примерни задачи по математика с кратък свободен отговор (публ. 12.02.2026 г.)
· Модел на НВО по чужд език в VII клас за учебната 2025-2026 година (публ. 12.09.2025 г.)
/по-долу в настоящата информация са публикувани препратки към целите модели за изпитите/
                    Съгласно Наредба № 11 от 1 септември 2016 г. за оценяване на резултатите от обучението на учениците е регламентирано:  
· Чл. 46 - Оценките от външното оценяване не може да се променят. Максималният брой точки, с точност до 0,01, за всеки изпит е 100 точки  
· Чл. 51, ал. 14 - Оценката на ученика на всеки от изпитите ..........................., се записва в точки, с точност до 0,01, като максималният брой точки на всеки от изпитите е 100.
· Чл. 53, ал. 2 - Оценките по чл. 51, ал. 14 се записват в свидетелството за основно образование. В случай че е положен изпит по учебния предмет чужд език и при условие, че ученикът е получил минимум 60 % от максималния брой точки на изпита, се записва и постигнатото ниво в съответствие с Общата европейска езикова рамка. 
            Какво е изпитен комплект/документи? Изпитни документи са: 
1. изпитните материали за НВО – изпитен тест (вкл. и математическите формули), състоящ се от задачи, ключ с верните отговори и конкретни правила за оценяване;
2. изпитните комплекти – лист за отговори с идентификационна бланка, свитък за белова;
3. изпитните работи на учениците;
4. протоколите с резултатите на учениците.

          Какви са е помощните материали? Помощните материали са: 
1.  листове с указания за работа, които се публикуват до 5 работни дни преди датата на съответния изпит в Единната информационна система за изпити и прием (ЕИСИП);
2. плик за листа за отговори;
3. плик за индивидуалната изпитна работа на ученика;
4. листове за чернова.

ПРЕДСТОЯЩИ ДЕЙНОСТИ И СРОКОВЕ

	ДЕЙНОСТ
	СРОК

	Издаване на служебни бележки за полагане на изпити от НВО. 
	до 15.06.2026 г.

	Оценяване на изпитните работи от НВО в края на 7 клас
	20-30.06.2026 г.

	Обявяване на резултатите от НВО в края на 7 клас
	до 01.07.2026 г. включително.




Н О В О !!!!!!!!!!!!!!!!!!
НАРЕДБА № 10 ОТ 1 СЕПТЕМВРИ 2016 Г. ЗА ОРГАНИЗАЦИЯ НА ДЕЙНОСТИТЕ В УЧИЛИЩНОТО ОБРАЗОВАНИЕ
Раздел VI "а".
Прием на ученици в V, в VIII и в XI клас след полагане на изпит от националното външно оценяване и/или за проверка на способностите на допълнително определена дата (Нов - ДВ, бр. 105 от 2023 г., в сила от 19.12.2023 г.)
                    Дава се възможност на учениците за явяване на допълнително определена от министъра на образованието и науката дата за провеждане на изпит от националното външно оценяване по учебните предмети български език и литература и/или математика и/или на изпит за проверка на способностите имат право да се явят учениците, които не са се явили на съответния изпит:
1. защото в деня на изпита са били в болничен престой, под задължителна изолация или задължителна карантина; или
2. поради смъртен случай на член от семейството му, настъпил до един месец преди изпита.




               
        
              За явяване на изпит на допълнително определена дата при тези условия родителите/настойниците на ученика подават заявление до началника на регионалното управление на образованието, към което прилагат копия на документите от болничното заведение, доказващи болничния престой, от регионалната здравна инспекция - за наложената изолация, съответно карантина, или копие на препис-извлечение от акта за смърт. Заявлението се подава до седем работни дни след редовната дата за провеждане на съответния изпит.
Право да подават заявление по ал. 2 за провеждане на изпит за проверка на способностите на допълнително определена дата имат само ученици, които са подали заявление по чл. 61, ал. 2 или по чл. 81, ал. 4 /че желаят да се явят на този изпит, в предвидените срокове/.
До два работни дни след изтичане на срока по ал. 2 началникът на регионалното управление на образованието уведомява министъра на образованието и науката за подадените заявления по ал. 2 и за определяне на допълнителна дата на съответния изпит.
След определяне на допълнителна дата за съответния изпит министърът на образованието и науката със заповед определя график на дейностите по приемане на учениците по ал. 1 за съответните класове.
Изпитите за националното външно оценяване и за проверка на способностите на допълнително определената дата се организират и провеждат при условията и по реда на Наредба № 11 от 2016 г. за оценяване на резултатите от обучението на учениците.

ПРОЦЕДУРА ПО ЗАПОЗНАВАНЕ 
С ИНДИВИДУАЛНИТЕ РЕЗУЛТАТИ НА УЧЕНИЦИТЕ
                    Индивидуалните резултати от НВО се обявяват в електронната система на МОН и достъпът до нея се осъществява едновременно с входящ номер и уникален индивидуален идентификационен код.
                     Запознаването с оценената индивидуална работа на ученика може да стане при условия и по ред, определени със заповед на началника на РУО-Варна.
                     Запознаването с оценената индивидуална работа на ученика от НВО по БЕЛ, по математика и по чужд език става в присъствие на член на РКПОИР, чрез влизане в системата с определени права на достъп, като:
· Ученикът и неговият родител виждат сканираната и оценена изпитна работа с присъдени точки за всеки един отговор;
· Сканираното изображение не може да бъде снимано, записвано, отпечатвано и изнасяно от залата;
· Не се допуска разглеждане на други изпитни работи  





СПЕЦИФИЧНИ МОМЕНТИ
 ЗА УЧЕНИЦИТЕ, ПРИ ЯВЯВАНЕ НА ИЗПИТА ЗА НВО, В КРАЯ НА 7 КЛАС ЗА УЧЕБНАТА 2025/2026 ГОДИНА
· Пише с черен цвят на химикалката, чертае с черен молив, може да ползва линия, пергел, триъгълник.
· Записва четливо отговорите на български език с изключение на отговорите по чуждите езици, както и на специфичната терминология/на специфични означения.
· Може да работи върху изпитния тест и листовете за чернова, но отбелязва верните отговори САМО в изпитния комплект – лист за отговори и/или в свитъка за белова. 
· Може да използва предоставените математически формули по време на работа и по двете части на съответния изпит, които се предоставят от квесторите преди началото на изпита.
· Изпълнява точно инструкциите, които чува от квестора или от записа на аудионосителя за преразказа в част 2 от изпита по БЕЛ или при компонента „Слушане с разбиране“ от изпита по чужд език.
· След като е изслушал един път записа от аудионосителя на изпита по БЕЛ, получава размножения текст за преразказ за самостоятелно запознаване с текста в продължение на 15 минути, след което връща текста за преразказ на квестора. (Времето за самостоятелно запознаване с текста за преразказа се включва във времетраенето за работа по част 2.)
· По време на изслушването и на самостоятелното запознаване с текста за преразказ няма право да си води бележки.
· След приключване на определеното време за работа по част 2 поставя свитъка за белова направо в индивидуалния плик за изпитната работа, където вече е сложен плика с част 1. Не запечатва индивидуалния плик преди проверка от квестора.
· След приключване на определеното време за работа на НВО по чужд език поставя листа за отговорите и листа за белова в индивидуалния плик, без да го запечатва.
0. Внимание! Изпитният тест, математическите формули и листовете за чернова не се поставят в индивидуалния плик и няма да бъдат проверявани!
0. Няма право да се връща и да работи върху листа за отговори или свитъка за белова на приключила вече част.
0. Не шуми и не извършва действия, които нарушават нормалното протичане на изпита.
0. При необходимост получава допълнителни листове за чернова, като това се отбелязва от квесторите в протокола.
· Може да излиза от залата след приключване на работата върху първа част и поставянето на листа за отговори в плика и запечатването му, но не по-рано от 60 минути от началото на първата част.
· Може да излиза от залата след изтичане на 60 минути от началото на втората част.
· Може да напусне залата и сградата след окончателно приключване и предаване на изпитната работа, но не по-рано от 60 минути от началото на първата част, както и по всяко време след началото на втората част.
· Отстранява се от изпита и напуска сградата на училището ученик, който: преписва от хартиен носител; преписва от данни, съдържащи се в технически устройства (мобилни телефони, калкулатори, таблети и др.); преписва от работата на друг ученик; използва мобилен телефон или друго техническо средство за комуникация; изнася извън залата изпитни материали или информация за съдържанието им. Изпитната работа на отстранения ученик не се оценява.
· Не нарушава анонимността на изпитната работа, не поставя знаци, не записва име или имена (с изключение на онези, които са част от изпитния тест и може или трябва да бъдат отбелязани в свитъка за белова). Не се оценява изпитна работа, за която е установено нарушаване на изискванията за анонимност.
· В случай че ученикът напусне сградата, не се допуска обратно в нея до края на изпитния ден.
· Неправомерно изнесена изпитна работа от изпитната зала не се приема, не се засекретява и не се оценява.
 Директорът на училището, където ученикът завършва 7 клас е информиран да оказва съдействие на учениците/родителите, при невъзможност същите да узнаят оценката/оценките от изпитите по НВО. 
 За възникнали въпроси, на които не са получени отговори от класния ръководител на ученика, от проведената информационна среща с родителите от експерти от РУО-Варна, от настоящата информация и от допълнително публикуваната информация на сайта на РУО-Варна, можете да се обръщата към  г-жа Йорданка Христова – старши експерт по ОСО на тел. 0884 404 359. 
ЖЕЛАЯ НА ВСИЧКИ ВИ УСПЕХ!
Д-Р ИРЕНА РАДЕВА
НАЧАЛНИК НА РУО-ВАРНА
гр. Варна, ул. „Цар Симеон I“ № 32, тел. 052/687 483, факс 632 298, email: ruo @ruo-varna.bg

